Finken

Finken binne ynsekten- en sieditende sjongfûgels fan it skaai Fringilla. De belangrykste en bekendste soarten binne de skelfink (Fringilla coelebs) en de kwêkfink (Fringilla montifringilla). Yn rommere sin wurde ûnder "finken" alle fûgels fan de famylje fan de finkfûgels (Fringillidae) begrepen.

 Taksonomy 
Tradisjoneel bestiet it skaai út trije soarten: de skelfink, de kwêkfink en de blaufink. De lêstneamde, dy't allinne op 'e Kanaryske Eilannen foarkomt, waard yn 2016 op basis fan ûndersyk opsplitst yn 'e Grankanaryske fink en de blaufink fan Teneryf. De stúdzjes toanden ferskillen yn genetika, sang en uterlik oan. In folgjende stúdzje op basis fan molekulêr ûndersyk toande yn 2021 oan dat der grutte ferskillen binne tusken de ûndersoarten fan 'e skelfink op 'e ferskillende eilannen en yn Noard-Afrika. Dêrom folge in nije yndieling fan 'e finken yn acht ferskillende soarten.  

De acht soarten binne allegear likernôch like grut (14 oant 18 sm) en ferskille net in soad fan inoar.

 Soarten 
 Mantsje ♂  Wyfke ♀   Fryske  namme  Wittenskiplike  namme  Ferspriedingsgebiet  Status  150px   Kanaryske fink  Fringilla canariensis  Kanaryske Eilannen  noch net beöardiele* 150px  150px   Skelfink  Fringilla coelebs  Europa, West-Aazje,Noard-Afrika  net bedrige 150px  150px   Madearafink  Fringilla maderensis  Madeara  noch net beöardiele*   150px  150px    kwêkfink  Fringilla montifringilla   Europa, Aazje net bedrige  150px    Azoarenfink  Fringilla moreletti  Azoaren  noch net beöardiele* 150px   150px  Grankanaryske blaufink  Fringilla polatzeki  Gran Kanaria   bedrige  150px  150px   Afrikaanske fink  Fringilla spodiogenys  Noard-Afrika  ûnbekend 150px  150px  Teneryfske blaufink  Fringilla teydea  Teneryf  gefoelich

(*) Om 't de IUCN de fûgel noch as in ûndersoarte behannelet is de status noch net beöardiele. 


Kategory:Fûgelskaai
Kategory:Finkfûgel